เงินบาทเปิดตลาด 32.27/29
ธนาคารกรุงศรีอยุธยา รายงาน เงินบาทเปิดตลาด ที่ระดับ 32.27/29 แข็งค่าตามภูมิภาค
13 พ.ค. 2553

ธนาคารกรุงศรีอยุธยา รายงาน เงินบาทเปิดตลาด ที่ระดับ 32.27/29 แข็งค่าตามภูมิภาค
นักบริหารเงินธนาคารกรุงศรีอยุธยา กล่าวว่า เช้าวันนี้เงินบาทเปิดตลาดที่ระดับ 32.27/29 บาท/ดอลลาร์ แข็งค่าจากวานนี้ตามทิศทางตลาดเงินสกุลอื่นในภูมิภาคเอเซีย คาดว่าน่าจะเกิดจากคลายความกังวลเรื่องทางฝั่งยุโรปมากขึ้น โดยล่าสุดเงินบาทเคลื่อนไหวอยู่ในกรอบ 32.26/27 บาท/ดอลลาร์
"คนคงคลายความกังวลทางยุโรปมากขึ้น ตอนนี้เงินในสกุลภูมิภาคเอเซียกลับมาแข็งค่าอีกครั้ง เมื่อคืนตลาดหุ้นดาวโจนส์ก็บวกขึ้นมาเยอะด้วย 120 กว่าจุด วันนี้หุ้นไทยก็น่าจะบวกตามไปได้"นักบริหารเงิน กล่าว
สำหรับเงินสกุลอื่นที่สำคัญในภูมิภาค เงินเยนเปิดตลาดที่ระดับ 93.20/24 เยน/ดอลลาร์ ส่วนเงินยูโร เปิดตลาดที่ระดับ 1.2645/2648 ดอลลาร์/ยูโร
คาดว่าวันนี้เงินบาทน่าจะยังมีทิศทางแข็งค่าขึ้นอีก จากประเด็นทางฝั่งยุโรปเป็นหลัก ส่วนการเมืองในประเทศไม่น่าจะมีผลเท่าไหร่ เนื่องจากสถานการณ์ยืดเยื้อมานานมากแล้ว เน้นปัจจัยภายนอกมากกว่า  และคืนวันพฤหัส มีกระทรวงแรงงานสหรัฐเปิดเผยราคานำเข้าและส่งออกเดือนเม.ย. และ กระทรวงแรงงานสหรัฐรายงานจำนวนผู้ขอรับสวัสดิการว่างงานรายสัปดาห์ 
โดยคาดว่าวันนี้เงินบาทน่าจะเคลื่อนไหวในกรอบ 32.20-32.35 บาท/ดอลลาร์